hu hu hu hu hu hu hu hu en pt es id hu hu hu hu sk hu hu hu hu hu hu sk hu hu es hu hu hu hu hu hu hu hu hu sv hu ca en en en en az hu hu hu de hu de hu de hu de hu hu hu es hu hu hu hu hu hu hu hu hu hu hu hu hu hu hu es pt es en en es pt hu en hu
Dr. Jakab Ferenc tartott tárlatvezetést a Vírusszelidítő kiállításon – pécsiérték.hu
Több színes programot kínál szeptemberben a Duna-Dráva Nemzeti Park
A Magnus Aircraft Fusión 212 kisrepülőgépe bemutatkozik az Egyesült Államokban
Pécs díszpolgára lett Uhrik Teodóra táncművész
Könyvbemutatót tart Bognár Papp Irén Pécs Város Napján
Megújult a Zrínyi-várat övező park Szigetváron
Dr. Jakab Ferenc tartott tárlatvezetést a Vírusszelidítő kiállításon
Facebook Twitter Tumblr Pinterest
Az eredetileg szobrásznak készült Barabási Albert-László hálózatkutató hálózatinstallációi és adatszobrai kiállításon jelentek meg Budapesten. Ezek a gyönyörű alkotások a tudomány számára is fontosak, az esztétikai élmény egyfajta “melléktermék”, mely legalább annyira szemgyönyörködtető, mint bármelyik képzőművészeti ág alkotásai. A fővárosi tárlat vándorkiállításként járja az országot, első vidéki állomása a pécsi Nick Galéria. A szervezők itt tovább is mentek: jó érzékkel invitáltak olyan szakembereket előadni, akik különböző szemszögekből tudják élőbbé tenni a kiállítást. Jakab Ferenc, a pécsi, a PTE Szentágothai János Kutatóközpontjában működő Virológiai Nemzeti Laboratórium vezetőjének felkérése azért is volt zseniális ötlet, mert a tárlat a középpontjában a koronavírus áll. Az eseményre október 27-én került sor.
Új szerep volt ez a tudós számára, hiszen több alkalommal tartott már a laikusok számára is érthető formában előadást a koronavírus-járványról, művészeti alkotásokkal összekapcsolva azonban ilyesmiről még nem beszélt. Tárlatvezetése rávilágított arra, hogy a sokszor önmagában is látványos adatvizualizáció hogyan jelenhet hasznos hátteret egy tudós számára.“Ez a művészet és a tudomány találkozása.”- jelentette ki Jakab Ferenc.A hálózatkutatás és a járványtan a kezdetektől összeforr: a fertőzések terjedésének vizsgálata a mai hálózattudományok alapjaként is felfogható. Az, hogy ki kivel érintkezve kapott meg egy fertőzést, és ő maga kinek adhatta tovább, kiemelt fontossággal bír a járványok megfékezése érdekében. Az adatvizualizáció pedig a hálózatkutatás vitális része, mégis a művészeti szempontból való megjelenés, az “adatszobrok” újkeletűek. Jakab Ferenc négy részt választott ki a tárlatból, melyeket külön is elemzett úgy, hogy a koronavírus-járvány nemzetközi oldala mellett mindig a hazai történésekre is reflektált.
Az egyik hálózatillusztráció a járványt magát képezi le. A kapcsolatokon túl azokat a gócpontokat is megmutatja, hol van szükség beavatkozásra, hol kell akár szorosabbra húzni az intézkedések körét vagy szigorítani azokat.“Szinte személyre vetítve kimutatható, honnan érkezett egy-egy fertőzés.Hazánk tranzitország, a Magyarországra behurcolt öt koronavírus-klaszter forrását a hálózatkutatás révén tudtuk megállapítani.” – mondta el Jakab Ferenc. Elképesztően látványos a New York lakosainak életét egy mozgó, virtuális tüdőként bemutató installáció.
Az ott élők mobiltelefonjainak mozgása alapján lehet nyomon követni azt, hogy a járvány és a korlátozó intézkedések miatt hogyan lassul le, majd bénul le a metropolisz. A nyüzsgést a járvány előrehaladtával már csak a mentők, tűzoltók mozgása váltotta fel, vagyis csak azok mozdultak ki, akiknek muszáj volt.  “Magyarországon is használtuk a mobiltelefonok cella adatait a járvány követésére.” – tette hozzá Jakab Ferenc.Egy másik helyszínen a koronavírus potenciális ellenszereként szolgáló anyagokról beszélt a virológus.“A járvány alatt mi voltunk Magyarország keze.”– mondta el. –”Akármilyen halvány esély volt arra, hogy egy hozzánk beérkező anyag hatásos lehet a covid ellen, azt bevizsgáltuk.” Jakab Ferenc azt is hozzátette: ilyen helyzetben nem számít, hogy mennyi időt és energiát követel a munka – a pécsi Virológiai Nemzeti Laboratórium munkatársai nem is kímélték magukat.
Az is elhangzott, hogy jelenleg nem létezik olyan anyag, ami gyógyszer lehetne a koronavírus ellen, s mivel ennek megtalálása, és biztonságos felhasználásának feltételei rengeteg időt igényelnek, a világ szakemberei a már törzskönyvezett szerek hadba állításán dolgoztak.
A legutolsó kiemelt eleme a kiállításnak egy interaktivitásra is lehetőséget adó installáció volt: egy lámpával megvilágítva a falon lévő egységeket lehetett megfigyelni, melyik klaszterben van jelen, s melyikben nincs a fertőzés. “Ez egyébként a való életben is hasonlóan működik, csak ne lámpákat, hanem mikroszkópokat képzeljenek el.” – jegyezte meg a professzor, miközben a falat pásztázta a fénycsóvával.
Az eseményt követően arra is lehetőség volt, hogy az érdeklődők kérdezhessenek Jakab Ferenctől. Ennek köszönhetően egyebek mellett szó esett a tojásokkal kapcsolatos vizsgálataikról, az orrspray kapcsán elért eredményekről, és arról is, mennyire fontos, hogy zárt terekben maszkot viseljünk. “Az a kisebbség, aminek tagjai tagadják a vírus veszélyességét, és nem oltatják be magukat, fogja a legnagyobb bajt okozni. A beoltottak átvészelik majd az új variánsok által generált betegséget, az oltatlanok tömeges megbetegedései viszont akár térdre is kényszeríthetik a magyar egészségügyi ellátórendszert.” – hangsúlyozta Jakab Ferenc. A tárlat a hónap elején nyílt, november 11-ig látható. A speciális tárlatvezetések nyomonkövetéséért is érdemes a Nick Galéria Facebook oldalát figyelni.
Click to share on Facebook (Opens in new window)
Click to share on Twitter (Opens in new window)
Click to share on Tumblr (Opens in new window)
Click to share on Pinterest (Opens in new window)
jakab ferenc kiállítás koronavírus pécsi tudományegyetem tárlatvezetés
Kedvezményes telekvásárlási programot indít Pécs önkormányzata
Ismét közlekedhetőek lesznek a belvárosi sétálóutcák kerékpárral
Eucharisztikus emlékkeresztet állítottak a Mecsekben
Oltási akció indul csütörtökön – három napig regisztráció nélkül lehet felvenni a koronavírus elleni oltást
A városfejlesztési terveket hamarosan le kell adni…
Ön szerint milyen városképe legyen a jövőben Pécsnek?
Pécsi polgárok hívták életre a Pécsi Értékközösség...
BIOKOM Dr. Őri László előadás fejlesztés felsőoktatás felújítás Janus Pannonius Múzeum Kerek Világ Alapítvány kiállítás koronavírus Kővári János oltás orbán viktor Pannon Filharmonikusok programok Pécsi Nemzeti Színház pécsi tudományegyetem támogatás
© Copyright 2022, Minden jog fenntartva. |  Pécsi Értékközösség Alapítvány
Facebook Twitter WhatsApp Telegram